Hofsaak kom oor Afrikaanse leermateriaal by Maties | Netwerk24
Hofsaak kom oor Afrikaanse leermateriaal by Maties
Die Universiteit Stellenbosch (US) het Sondag gesê daar was die afgelope maande "geen afwyking" van sy taalbeleid nie, maar wel "gekonsulteerde en goedgekeurde veranderinge aan taalreëlings van sekere fakulteite".
Die DA en 'n studenteorganisasie het vroeër die naweek gesê hulle beplan om 'n hofaansoek in te dien om die US te dwing om leermateriaal weer in Afrikaans aan studente te verskaf, aangesien die party en organisasie glo die US doen dit al vier semesters nie meer nie.
"In ons aansoek gaan ons die hooggeregshof versoek om die US se poging om die Covid-pandemie as 'n verskoning te gebruik om finaal met Afrikaanse leermateriaal en onderrig weg te doen, as onwettig, ongeldig en ongrondwetlik te verklaar," lui 'n verklaring van die DA.